Aḥric wis sin Tasuqilt n tmucuha ula d taxxamt-is ur ttetteqad-itt ara. Tageldunt tmuqel iman-is ɣer lemri ur tumin ara ayen ara ttewalint wallen-is zdat-s, netta s yiman-is taɛjeb-itt tarwiḥt-is, dɣa seg wass-nni tuɣal yal ussan n ustaɛfu akked wass n lḥed d acu n tqendurt ara ters ad ternu ad tcebbeḥ iman-is ad temceḍ imezran-is. Tettarqim amzur-is s ijeǧǧigen akked tyuqtin, tameɣbunt tikwal mi ara teqqim weḥd-s tssalay leḥsab itt-ɣaḍ-itt leḥal, xaṭer ulac win i icahden ɣef cbaḥa-is siwa ixerfiyen-is akked iyuẓaḍ-is itt-iḥemmelen akken tella xas ula ma telsa taglimt-nni n zayla yerkan, d waki i d-isem i as-fkan di lfirma anda itettɛici.